《同蔡孚五亭咏》
唐代·徐晶

章奏中京罢，云泉别业归。拂琴铺野席，牵柳挂朝衣。

翡翠巢书幌，鸳鸯立钓矶。幽栖可怜处，春事满林扉。

作者简介：生卒年籍贯皆不详。排行十八。玄宗开元、天宝时人，曾官鲁郡录事。晶善诗，与诗人蔡孚相唱和，有《蔡起居山亭》诗，芮挺章选入《国秀集》。事迹散见《国秀集》目录。高适有《鲁郡途中遇徐十八录事(时此公学王书嗟别)》、《途中寄徐录事(比以王书见赠)》诗。《全唐诗》存诗5首。